ȘTIRI… INFORMAȚII… EVENIMENTE… (X)

ȘTIRI… INFORMAȚII… EVENIMENTE… (X)

1746 – Constantin Mavrocordat, domnul Ţării Româneşti (1744-1746), clerul înalt şi boierii hotărăsc eliberarea din şerbie a rumânilor fugiţi, care se reîntorc în ţară. Liberi ca persoană, ţăranii rămân totuşi dependenţi economic de boieri, fiind obligaţi să presteze boierului 12 zile de clacă, în Ţara Românească, şi 24 de zile, în Moldova.

***

1716 – Apare lucrarea lui Dimitrie Cantemir, “Descriptio Moldaviae”, prima monografie geografică la români, scrisă în limba latină, la cererea Academiei din Berlin. Lucrarea este alcătuită din trei părţi şi este însoţită de prima hartă a Moldovei.

***

1910 – S-a născut Iustin Moisescu, al patrulea patriarh al Bisericii Ortodoxe Române (1977-1986) (m.31.07.1986).

***

1919 – Decret-lege privind adoptarea calendarului gregorian (calendarul de stil nou), începând de la 01.04.1919 (stil vechi), care a devenit 14.04.1919 (stil nou).

***

1945 – Instaurarea guvernului Dr. Petru Groza.

***

1896 – S-a născut Zavaidoc (Marin Teodorescu), renumit cântăreţ din perioada interbelică (m.13.01.1945).

***

1859 – S-a născut Alexandru Averescu, mareşal al României şi om politic, comandantul Armatei a II-a în Primul Război Mondial şi erou al luptelor de la Mărăşti (iulie 1917) (m.1938).

***

1907 – S-a născut Mircea Eliade, prozator, istoric al religiilor, romancier, eseist, membru al Academiei Române şi al altor academii şi societăţi ştiinţifice străine, Doctor Honoris Causa al mai multor universităţi europene şi americane. Stabilit, între anii 1945 şi 1956, în Franţa, apoi în SUA (m.22.04.1986).

***

1914 – Constantin Brâncuşi are prima expoziţie personală, la New York (12.03-01.04.1914).

***

1966 – A avut loc premiera filmului “Răscoala”, după romanul omonim al lui Liviu Rebreanu, în regia lui Mircea Mureşan. Filmul a obţinut premiul “Opera prima”, la Festivalul de Film de la Cannes.

***

1876 – A apărut, la Bucureşti, ziarul “Timpul”, organul de presă al Partidului Conservator, la care au lucrat Mihai Eminescu, Ioan Slavici şi I.L. Caragiale.

***

1705 – Antim Ivireanul este ales episcop de Râmnic. Una dintre primele măsuri pe care le ia, în această calitate, este instalarea unei tipografii la Râmnic.

***

1882 – S-a născut Nicolae Titulescu, om politic şi diplomat, denumit “Ministrul Europei” sau “Omul Genevei” (m.17.03.1941).

***

1819 – S-a născut Alecu Russo, ideolog al generaţiei de la 1848. Este autorul volumului “Cântarea României”, tipărit anonim; fără a revendica vreodată explicit această operă, a furnizat unul dintre cele mai cunoscute litigii de paternitate literară din istoria literaturii române (m.05.02.1859).

***

1476 – Scrisoarea Papei Sixt al IV-lea către Ştefan cel Mare, domn al Moldovei (1457-1504), în care îi lăuda vitejia: „a adus atâta strălucire numelui tău, că eşti în gura tuturor şi lăudat cu deosebire de toţi în unire de simţiri”.

***

1820 – S-a născut Alexandru Ioan Cuza, primul domnitor al Principatelor Unite (1859-1866) (m.15.06.1873).

***

1859 – Începe Conferinţa de la Paris a reprezentanţilor Puterilor Garante, care recunosc oficial, la 01.04.1859, dubla alegere a lui Al. I. Cuza ca domnitor în Muntenia şi Moldova.

***

1923 – Parlamentul României votează Constituţia României Mari, promulgată prin decret regal la 28.03.1923, una dintre cele mai avansate şi democratice constituţii din Europa acelui timp.

***

1877 – Războiul de Independenţă. Guvernul României hotărăşte mobilizarea generală a armatei.

***

1933 – S–a născut poetul Nichita Stănescu, laureat al Premiului Herder, membru post–mortem al Academiei Române, unul dintre cei mai importanţi poeţi români („O viziune a sentimentelor”, „Necuvintele”, „Epica magna”) (m.13.12.1983).

Contents